CELEX: 32006R2000
Language: ro
Date: 2006-12-20 00:00:00
Title: Regulamentul (CE) nr. 2000/2006 al Comisiei din 20 decembrie 2006 de modificare a Regulamentului (CE) nr. 1870/2005, ca urmare a aderării Bulgariei și a României la Uniunea Europeană

Anunţ juridic important

|

32006R2000

Jurnalul Oficial L 379 , 28/12/2006 p. 0037 - 0038

		Regulamentul (CE) nr. 2000/2006 al Comisieidin 20 decembrie 2006de modificare a Regulamentului (CE) nr. 1870/2005, ca urmare a aderării Bulgariei și a României la Uniunea EuropeanăCOMISIA COMUNITĂȚILOR EUROPENE,având în vedere Tratatul de aderare a Bulgariei și a României, în special articolul 4 alineatul (3),având în vedere Actul de aderare a Bulgariei și României, în special articolul 41,întrucât:(1) Este necesar să fie prevăzute măsuri de tranziție pentru a permite importatorilor din Bulgaria și a România să beneficieze de prevederile Regulamentului (CE) nr. 1870/2005 al Comisiei din 16 noiembrie 2005 privind deschiderea și modul de gestionare a contingentelor tarifare și de instituire a unui regim de licențe de import și certificate de origine pentru usturoiul importat din țări terțe [1]. Aceste măsuri se referă în special la definirea cantității de referință și definiția importatorilor tradiționali și a noilor importatori.(2) Regulamentul (CE) nr. 1870/2005 trebuie modificat în consecință.(3) Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,ADOPTĂ PREZENTUL REGULAMENT:Articolul 1Regulamentul (CE) nr. 1870/2005 se modifică după cum urmează:1. Articolul 2 se modifică după cum urmează:(a) la punctul 5 din primul alineat, litera (c) se înlocuiește cu următorul text:"(c) pentru importatorii tradiționali care au importat usturoi în perioada 2003 – 2005 în Bulgaria sau România, cantitatea maximă de usturoi importat:(i) fie în decursul anilor calendaristici 2003, 2004 sau 2005;(ii) fie în decursul anilor de import 2003/2004, 2004/2005 sau 2005/2006;(d) pentru importatorii tradiționali alții decât cei menționați la literele (a), (b) sau (c), cantitatea maximă de usturoi importat în decursul unuia din primii trei ani de import pe durata cărora au obținut licențe de import în conformitate cu Regulamentul (CE) nr. 565/2002 sau cu prezentul regulament.";(b) al doilea alineat se înlocuiește cu următorul text:"Usturoiul originar din statele membre ale Comunității, astfel cum era constituită la 31 decembrie 2006, sau din Bulgaria și România, nu este luat în considerare la calcularea cantității de referință.";(c) se adaugă următorul alineat:"Bulgaria și România aleg și aplică una dintre cele două metode prevăzute la litera (c) tuturor importatorilor tradiționali, în conformitate cu criterii obiective și astfel încât să asigure tratamentul egal al operatorilor."2. La articolul 3 se adaugă alineatul (4), după cum urmează:"(4) Prin derogare de la alineatele (1) și 2, în ceea ce privește anii de import 2006/2007, 2007/2008 și 2008/2009 și numai în Bulgaria și România:(a) "importatori tradiționali" înseamnă importatorii, persoane fizice sau juridice, indivizi sau grupuri de operatori instituite în conformitate cu legislația națională, care pot dovedi:(i) că au importat usturoi originar din alte țări decât din statele membre sau din Comunitate, astfel cum era alcătuită la 31 decembrie 2006, sau din Bulgaria și România, în decursul a cel puțin doi din ultimii trei ani de import;(ii) că au importat o cantitate minimă de 50 de tone de fructe și de legume prevăzute la articolul 1 alineatul (2) din Regulamentul (CE) nr. 2200/96 în cursul ultimului an calendaristic;(iii) că importurile prevăzute la punctele (i) și (ii) au avut loc în Bulgaria sau România, în locul în care se află sediul social al importatorului în cauză;(b) "noi importatori" înseamnă importatorii, alții decât importatorii tradiționali în sensul literei (a), operatori, persoane fizice sau juridice, indivizi sau grupuri înființate în conformitate cu legislația națională, care pot dovedi:(i) că au importat o cantitate minimă de 50 de tone de fructe și de legume prevăzute la articolul 1 alineatul (2) din Regulamentul (CE) nr. 2200/96 în cursul celor doi ani calendaristici anteriori, originare din alte țări decât din statele membre ale Comunității, astfel cum era alcătuită la 31 decembrie 2006 sau din Bulgaria și România;(ii) că importurile prevăzute la punctul (i) au avut loc în Bulgaria sau România, în locul în care se află sediul social al importatorului în cauză;".3. Anexa II se modifică după cum urmează:(a) următoarea mențiune se introduce înaintea mențiunii în limba spaniolă:- "— în limba bulgară: Мито 9,6 % — Регламент (ЕО) № 1870/2005,";(b) următoarea mențiune se introduce după mențiunea în limba portugheză:- "— în limba română: Taxa vamală: 9,6 % — Regulamentul (CE) nr. 1870/2005,"4. Anexa III se modifică după cum urmează:(a) următoarea mențiune se introduce înaintea mențiunii în limba spaniolă:- "— în limba bulgară: Лицензия, издадена и валидна само за тримесечие от 1 (месец) до 28/29/30/31 (месец)";(b) următoarea mențiune se introduce după mențiunea în limba portugheză:- "— în limba română: licență emisă și valabilă numai pentru trimestrul de la 1 [luna] până la 28/29/30/31[luna]".Articolul 2Prezentul regulament intră în vigoare sub rezerva și la data intrării în vigoare a Tratatului de aderare a Bulgariei și României.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 20 decembrie 2006.Pentru ComisieMariann Fischer BoelMembru al Comisiei[1] JO L 300, 17.11.2005, p. 19. Regulament, astfel cum a fost modificat prin Regulamentul (CE) nr. 991/2006 (JO L 179, 1.7.2006, p. 15).--------------------------------------------------